CELEX: 62008TN0073
Language: el
Date: 2008-02-11 00:00:00
Title: Υπόθεση T-73/08: Προσφυγή της 11ης Φεβρουαρίου 2008 — Berliner Institut für Vergleichende Sozialforschung κατά Επιτροπής

26.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 107/33
            
         Προσφυγή της 11ης Φεβρουαρίου 2008 — Berliner Institut für Vergleichende Sozialforschung κατά Επιτροπής
   (Υπόθεση T-73/08)
   (2008/C 107/54)
   Γλώσσα διαδικασίας: η γερμανική
   Διάδικοι
   
      Προσφεύγον: Berliner Institut für Vergleichende Sozialforschung eV (Βερολίνο, Γερμανία) (εκπρόσωπος: B. Henning, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Το προσφεύγον ζητεί από το Πρωτοδικείο:
   
               —
            
            
               να ακυρώσει την από 26 Νοεμβρίου 2007 απόφαση της καθής για την αναζήτηση ποσού ύψους 23 228,07 ευρώ στο πλαίσιο της «Daphne Grant Agreement JLS/DAP/2004-1/080/YC»·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Το προσφεύγον και η Επιτροπή υπέγραψαν τον Μάιο του 2005 σύμβαση για τη χρηματοδότηση ενός σχεδίου στο πλαίσιο του προγράμματος DAPHNE II (1). Με χρεωστικό σημείωμα της 26ης Νοεμβρίου 2007, η καθής ζήτησε από το προσφεύγον να της επιστρέψει μέρος του καταβληθέντος στο πλαίσιο της συμβάσεως αυτής ποσού. Κατά της αποφάσεως αυτής βάλλει το προσφεύγον με την υπό κρίση προσφυγή.
   Προς στήριξη της προσφυγής του, το προσφεύγον ισχυρίζεται, πρώτον, ότι η προσβαλλόμενη απόφαση παραβιάζει την υποχρέωση αιτιολογήσεως. Δεύτερον, υπάρχει παραβίαση της αρχής της δίκαιης διαδικασίας, δεδομένου ότι δεν χορηγήθηκε στο προσφεύγον εύλογη προθεσμία για την υποβολή παρατηρήσεων και την εκ των υστέρων προσκόμιση περαιτέρω εγγράφων. Τέλος, προβάλλεται η αιτίαση ότι η προσβαλλόμενη απόφαση στηρίζεται σε εσφαλμένη εκτίμηση των πραγματικών περιστατικών.
   
      (1)  Απόφαση 803/2004/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για τη θέσπιση προγράμματος κοινοτικής δράσης (2004-2008) σχετικά με την πρόληψη και την καταπολέμηση της βίας εις βάρος παιδιών, νέων και γυναικών και την προστασία των θυμάτων και των ομάδων κινδύνου (πρόγραμμα Δάφνη II) (ΕΕ L 143, σ. 1).